- Et norsk landslag har ikke råd til å miste disse
Mohammed Abdellaoue, Joshua King og Håvard Nordtveit har alle meldt forfall til privatlandskampen mot Ukrainia i Sevilla førstkommende onsdag. I tillegg ble landslagskaptein Brede Hangeland akilles-skadd i 0-1-tapet mot Manchester United lørdag kveld. Det betyr at Norge sentrallinjen - med Hangeland, Nordtvteit og Moa - i beste fall blir kraftig uttynnet. - Forhåpentlig er ikke skaden alvorlig, men jeg frykter vi må klare oss uten Brede i et par uker, sier Fulham-manager Martin Jol til klubbens nettsted.- Et norsk landslag har ikke råd til å miste disse. Hangeland, Nordtveit og Moa er de som spiller på det høyeste nivået til vanlig, sier TV 2s fotballekspert Mini Jakobsen til VG Nett. Han savner spesielt Moa i troppen. Hannover-spilleren måtte av banen før pause mot Werder Bremen fredag. Han pådro seg en kneskade. - Det er ikke bra at han er borte. Han er den beste målscoreren vår og var på riktig vei. At han er borte, det er det verste. At King er borte er ingen katastrofe. Han ville nok uansett ikke ha startet, mener Mini. - Betyr forfallene noe for VM-kvalifiseringskampen mot Albania 22. mars? - Nei, det tror jeg ikke. Dette er ganske rutinerte spillere, så det er ikke noe problem. Det er ikke sånn at jeg tenker at dette er dumt for Albania-kampen. - Vi har ikke mottatt noe forfall fra Hangeland. Troppen er på 18 mann nå, og sånn blir det viss det ikke skjer noe mer, sier assistenttrener Ola By Rise til NTB. Gledelig for landslagsledelsen var det at John Arne Riise leverte en god kamp mot Manchester United lørdag. Han startet for tredje kamp på rad og ledet laget som kaptein i Hangelands skadefravær.* Vegar Eggen Hedenstad spilte hele kampen for Freiburg borte mot Hoffenheim (1-2). * Markus Henriksen spilte hele kampen for Alkmaar hjemme mot Groningen (0-1). * Jonathan Parr var ubenyttet reserve i Crystal Palaces 2-1-seier over Charlton. * Alexander Tettey spilte hele kampen for Norwich borte mot Queens Park Rangers (0-0). - Jeg har ikke fått sett på alle tallene, men på et generelt grunnlag kan jeg si at det er mange som har fått bra med spilletid en periode nå. Det har vært mer negative faser tidligere, sier By Rise.
Det norske landslaget er kraftig svekket i den siste kampen før VM-kvaliken starter igjen neste måned.